इसके बाद भवेश पटेल ने बताया कि दुबई में गुंजाइश नहीं है, लेकिन हांगकांग में संभावना बन सकती है. गांधी ने इसके जवाब में कहा कि ये इकाइयां- पैसिफिक, वर्ल्ड डायमंड आदि हो सकती हैं. गांधी का लक्ष्य फायरस्टार इंटरनेशनल से 10 लाख डॉलर हांगकांग या दुबई भेजना था और यह शख्स इन संदिग्ध इकाइयों को इस तरह के भुगतान को वैध बनाने का आसान साधन मानता था. फायरस्टार के कर्मचारियों ने कुछ संदिग्ध इकाइयों को किए गए भुगतान को बैक ऑफिस के खर्चों की तरह दिखाया, जबकि 'गैर-असंबद्ध इकाइयों' में इस तरह का प्रचलन नहीं है. मिसाल के तौर पर 18 मार्च 2014 को अजय गांधी ने अक्टूबर 2013 से मार्च 2014 की अवधि के बैक ऑफिस खर्चों के भुगतान के लिए फायरस्टार के खातों से 1,50,000 डॉलर यूनीक डायमंड में ट्रांसफर करने का अनुरोध किया.